
Parlamentul  României

Camera  Deputaţilor
Comisia pentru Sănătate şi Familie
                Nr. 28/400 /13 Iulie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative de modificare şi completare a Legii nr.90/2004 pentru modificarea şi completarea Legii nr.349/2002 pentru prevenirea şi combaterea efectelor consumului produselor din tutun ( Plx 440/2006), respinsă Senat în şedinţa din 27 aprilie 2006 şi  trimisă comisiei  spre examinare,  în fond,  în procedură obişnuită, cu adresa nr.Plx  440  din 8 mai 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei pentru administraţie publică, amenajarea teritoriului şi echilibru ecologic nr.26/956/18 mai 2006, avizul Consiliului Legislativ nr.1721/6.12.2005, precum şi punctul de vedere al Guvernului nr.577/14.02.2006 .

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/400 /13 Iulie  2006 

R A P O R T

asupra propunerii legislative de modificare şi completare a Legii nr.90/2004 pentru modificarea şi completarea Legii nr.349/2002 pentru prevenirea şi combaterea efectelor consumului produselor din tutun ( Plx 440/2006)
1. Cu adresa nr.Plx  440  din 8 mai 2006, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative de modificare şi completare a Legii nr.90/2004 pentru modificarea şi completarea Legii nr.349/2002 pentru prevenirea şi combaterea efectelor consumului produselor din tutun ( Plx 440/2006), respinsă de Senat în şedinţa din 27 aprilie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei pentru administraţie publică, amenajarea teritoriului şi echilibru ecologic nr.26/956/18 mai 2006, avizul Consiliului Legislativ nr.1721/6.12.2005, precum şi punctul de vedere al Guvernului nr.577/14.02.2006.
Propunerea legislativă are ca obiect de reglementare modificarea şi completarea Legii nr.349/2002 pentru prevenirea şi combaterea efectelor consumului produselor din tutun, în scopul armonizării  cu actele normative în materie adoptate de statele Uniunii Europene  .

Comisia propune Plenului Camerei Deputaţilor spre dezbatere şi respingere propunerea legislativă, care face obiectul raportului.
2. Propunerea legislativă  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 13.07.2006 au fost prezenţi 17 deputaţi, neînregistrându-se absenţi.
Raportul comisiei a fost adoptat în unanimitate.
5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor respingerea  propunerii legislative de modificare şi completare a Legii nr.90/2004 pentru modificarea şi completarea Legii nr.349/2002 pentru prevenirea şi combaterea efectelor consumului produselor din tutun ( Plx 440/2006), în baza următoarelor argumente :

1. Textul propus la art.10 lit.a) privind prestarea unei activităţi în folosul comunităţii în cazul nerespectării prevederilor de la prevederile art.3 alin.(11) este reglementat în Ordonanţa Guvernului nr. 55/2006 privind regimul juridic al sancţiunii prestării unei activităţi în folosul comunităţii; această sancţiune nu poate fi aplicată decât de instanţa de judecată şi numai în cazul când contravenientul este de acord. 

2. Legea nr.95/2006 privind reforma în domeniul sănătăţii – Titlul XI – „Finanţarea unor cheltuieli de sănătate” prevede că taxele suplimentare colectate de la producătorii şi importatorii produselor din tutun vor fi utilizate pentru investiţii în infrastructura sistemului sanitar public, finanţarea programelor naţionale de sănătate şi pentru rezerva Ministerului Sănătăţii Publice pentru situaţii speciale .

PREŞEDINTE,

DEP.ACAD.PROF.DR.MIRCEA IFRIM

